Baba op ashoop gevind | Maroela Media
Sers. Ikobeng Hlubi, woordvoerder van die polisie, het gesê die polisie is verlede week na die ashoop in Kerkstraat in Fase 2 ontbied. Daar het hulle die babadogtertjie van omtrent sewe dae oud, op die ashoop gevind.
"Sy het nog gelewe en was in 'n ou duvet toegedraai met 'n babadoek in haar mond gedruk. Paramedici is ontbied en die baba is na 'n hospitaal gehaas," het Hlubi gesê. Die baba is sedertdien uit die hospitaal ontslaan en in 'n plek van veiligheid geplaas.
"Die polisie het die gemeenskap se hulp nodig om die ma van die baba op te spoor. As enigiemand weet van iemand wat swanger was en onlangs geboorte geskenk het, maar nie nou met 'n baba gesien word nie, meld dit asseblief aan by konst. Matlale Sello by 051 406 4496/99 of 073 708 5493," het Hlubi gesê.
Hoe slaap 'n ma in die nag nadat sy so iets gedoen het? Hoe emosieloos, harteloos en hard kan enige mens wees om jou eie vlees en bloed net so op 'n ashoop te gooi. Heg die mensdom dan geen waarde meer aan die lewe nie. Het hulle so mismoedig, magteloos, en gefrusteerd geword dat hul net nie meer omgee nie?
Mense het nie meer gewete nie, dis hoekom hulle dit so maklik doen.
Ai hoekom het sy dan nie eerder die baba laat aanneem nie. Daars soveel vroue wat smag om n baba te kan he. Hoekom die kind op n ashoop gooi. Sy kon mos eerder die baba op iemand se stoep gaan sit het. Ek ken nie haar omstadighede nie. Mag JESUS haar vergewe.
Die Aborsie-wet is mos ingestel om onngewenste swangerskappe te beëindig. As 'n mens dit dan moèt doen???
My hart breek! Ons probeer al 12 jaar om swanger te word en is al 2 jaar op die lys vir aanneem ouers. Hoe word mens nie kwaad oor sulke nuus nie. Mens ken nie haar omstandighede nie en kan net hoop sy sal vrede met haarself kan maak. Dank die Vader dat die poplap nog lewe, mag se n wonderlike lewe he met die bestd ouers ooit. Sou wat wou gee om haar vir myself te he!